12. Výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k EÚ (
Vital Moreira
spravodajca. - Mám ústny pozmeňujúci a doplňujúci návrh k svojmu písomnému pozmeňujúcemu a doplňujúcemu návrhu. V pozmeňujúcom a doplňujúcom návrhu 14 navrhujem nahradiť slovo "krajiny" slovami "krajiny a územia".
Účel tohto pozmeňujúceho a doplňujúceho návrhu je úplne jednoznačný. Jeho cieľom je zosúladiť znenie tohto odseku s názvom samotného nariadenia. Názov znie takto: "výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k EÚ". Bez tejto opravy by nastal rozpor medzi samotným nariadením a jeho názvom. Preto vás žiadam o podporu a prijatie tohto pozmeňujúceho a doplňujúceho návrhu.
Vital Moreira
v mene Výboru pre medzinárodný obchod. - Mám mandát na to, aby som požiadal o odloženie hlasovania o tomto legislatívnom uznesení.
Predsedajúci
Chce na to niečo povedať Komisia?
Máire Geoghegan-Quinn
členka Komisie. - Komisia víta návrh pána poslanca. Bude viac času na hlbšie preskúmanie prijatých pozmeňujúcich a doplňujúcich návrhov a Parlament s Radou získajú čas pred hlasovaním v prvom čítaní.
Predsedajúci
Správa sa vracia do Výboru pre medzinárodný obchod.
